My pa was n groot boeremusiek liefhebber en hy het nie 'n dag gemis om om na sy boeremusiek te luister nie. Van laerskooljare af het ek vir myself gesê dat ek ook eendag boeremusiek wil speel, al is dit net kitaar. My pa kon self kitaar en dan ook die mondfluitjie speel. Ek het my verluister as hy die kitaar vat en die mondfluitjie daarmee saam. Van sy familie se kant af, soos wat ek verstaan, was sy pa sowel as van sy broers baie musikaal wat ook boeremusiek gemaak het.
Gedurende 2012 sluit ek aan by die Kaapland Boereorkes as kitaarspeler waar ek deel word van 'n span puik musikante, onderleiding van Daantjie Kotze. Soos die jare aanloop het ons gegroei en kan ek vandag net die Hemelse Vader die eer gee vir die talent en met trots sê dat ek deel is van 'n Bo-baas Top orkes.